Ο φόνος του Ροβέντερ
ήταν πράγματι το τέλειο έγκλημα.
Ο τρόπος που εκτελέστηκε…
Ακόμα και τώρα…
τριάντα χρόνια αργότερα, η υπόθεση δεν έχει λυθεί.
Μα πρέπει να προσέχεις να μην υποπέσεις σε οποιαδήποτε μορφή θαυμασμού.
Αυτό σχεδιάστηκε με δολοφονική και ψυχρή ακρίβεια.
Κάποιες λεπτομέρειες δεν ταιριάζουν
με αυτό που σχεδιάστηκε τόσο ψυχρά και επαγγελματικά.
Η τοποθεσία, ο συγχρονισμός, οι επιλογές διαφυγής.
Και μετά τόσοι ερασιτεχνισμοί…
όπως οι ξεχασμένοι κάλυκες…
τα αφημένα αποτσίγαρα…
και η πετσέτα.
Βρέθηκε μια τρίχα στην πετσέτα, αλλά τότε δεν ήξεραν τι ήταν.
Από αυτό, κάποιος μπορεί να συμπεράνει
ότι ίσως ήταν παραπλανητικό στοιχείο.
Ίσως ήταν μία πολύ καλά προετοιμασμένη δολοφονία
με υποστήριξη από την εγκληματολογική έρευνα,
λες και οι υπεύθυνοι της σκηνής εγκλήματος ήρθαν αμέσως μετά τον σκοπευτή.
Σαν να φέρνεις τον ειδικό της βαλλιστικής και τον ιατροδικαστή σου
για να καθαρίσετε τη σκηνή του εγκλήματος.
ΑΣΤΥΝΟΜΙΑ ΔΙΩΞΗΣ ΤΟΥ ΕΓΚΛΗΜΑΤΟΣ
ΕΠΙΚΕΦΑΛΗΣ ΜΟΝΑΔΑΣ
Έτσι φαίνεται, αν δεν βρεις τίποτα.
Είτε ευθύνεται ένας επαγγελματίας δράστης ή μια ομάδα δραστών
είτε ήταν μια ενορχήστρωση μεγάλης κλίμακας.
ΓΕΡΜΑΝΙΑ
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Το γερμανικό Ράιχ!
Κανείς δεν θέλει να χτίσει τείχος.
Δυτική και Ανατολική Γερμανία, ένα έθνος στη μέση.
Ενότητα και δικαιοσύνη και ελευθερία…
Φράξια Κόκκινος Στρατός.
Τρομοκρατικές επιθέσεις από βαρβάρους.
…για την πατρίδα της Γερμανίας
Γεννημένη από ερείπια
Γκρεμίστε το τείχος!
Η πατρίδα μας, ξανά ενωμένη.
Άνθισε, πατρίδα της Γερμανίας
Ντέτλεφ Κάρστεν Ροβέντερ, ένας άντρας με μεγάλα σχέδια
ως επικεφαλής της ισχυρής και αμφιλεγόμενης Treuhand.
Για να τον γνωρίσουμε καλύτερα,
το "ολοκληρώστε την πρόταση" ίσως φανεί χρήσιμο.
Η πρώτη πρόταση είναι
"Όσοι θέλουν να σώσουν τις δουλειές πάση θυσία είναι…"
Πιο πιθανό να τις καταστρέψουν, παρά να δημιουργήσουν νέες.
"Στη δουλειά, η σκληρότητα…"
Είναι αναγκαία.
Αλλά πρέπει να μετριάζεται, για να μην πληγώνει πολύ.
"Ο ρυθμός του Χέλμουτ Κολ προς τη γερμανική ενότητα είναι…"
Εντυπωσιακός, αλλά σωστός.
3 ΟΚΤΩΒΡΙΟΥ 1990
ΒΕΡΟΛΙΝΟ
"Ένα όνειρο έγινε πραγματικότητα" λέει ο καγκελάριος των Γερμανών.
Τα μεσάνυχτα η γερμανική ενότητα τέθηκε σε ισχύ.
Εκατοντάδες χιλιάδες γιορτάζουν την επανένωση στο Βερολίνο.
6 ΜΗΝΕΣ
ΜΕΧΡΙ ΤΗ ΔΟΛΟΦΟΝΙΑ
Γνώρισα τον Ροβέντερ παραμονή της επανένωσης στο Ράιχσταγκ.
ΟΜΟΣΠΟΝΔΙΑΚΗ ΚΑΓΚΕΛΑΡΙΑ ΓΡΑΜΜΑΤΕΑΣ
Του μίλησα για το πώς βλέπει το μέλλον και…
Είπε "Είναι δύσκολο, αναμφίβολα.
Όμως, ξέρετε, κύριε Λούντβιχ,
έχω επισκεφτεί τις εταιρείες, έχω μιλήσει με τους ανθρώπους εκεί.
Είμαι πεπεισμένος
ότι υπάρχει αρκετή ουσία εκεί για να πετύχει όλο αυτό.
Θα το κάνουμε" είπε.
"Αντίο". Κι εξαφανίστηκε μέσα στο πλήθος.
Ήταν μία ώρα, μισή ώρα πριν τα μεσάνυχτα.
Το θυμάμαι καλά.
Αθλητές από τα δύο μέρη του πρώην χωρισμένου Βερολίνου
υψώνουν τη γερμανική σημαία στο Ράιχσταγκ.
Η καμπάνα της ελευθερίας σηματοδοτεί μια νέα εποχή.
Δεν υπήρχε μόνο μία διάθεση στη ΛΔΓ.
Κάποιοι είπαν "Θέλουμε την επανένωση".
Άλλοι είπαν "Δεν χτίζαμε τη χώρα εδώ και 40 χρόνια…
ΥΠΟΥΡΓΟΣ ΟΙΚΟΝΟΜΙΚΩΝ ΛΔΓ ΚΡΙΣΤΑ ΛΟΥΦΤ
απλώς για να καταστραφεί και για να τη σφετεριστούν άλλοι".
…για την πατρίδα της Γερμανίας
Αυτό που με ανησύχησε…
ΠΟΛΙΤΙΚΟΣ ΦΡΕΚΕ ΟΒΕΡ
ήταν η μεγάλη πίστη στον Χέλμουτ Κολ,
στις υποσχέσεις του για ευημερία και ενότητα.
Πάντα σκεφτόμουν "Είσαι τρελός;
Είναι ευκαιρία να χαράξεις άλλη πορεία".
Μέχρι τότε, είχαμε μια ελπίδα να ακολουθήσουμε ένα τρίτο μονοπάτι,
κάτι ανάμεσα στον σοσιαλισμό της ΛΔΓ και τον καπιταλισμό της Δυτικής Γερμανίας.
Αλλά τότε ήταν μια χώρα με μια ευφορία για τον καπιταλισμό.
Ενότητα και δικαιοσύνη και ελευθερία Για την πατρίδα της Γερμανίας
Συμπολίτες μου,
σε λίγες ώρες ένα όνειρο γίνεται πραγματικότητα.
Μετά από περισσότερα από 40 πικρά χρόνια χωρισμού,
η Γερμανία, η πατρίδα μας, επανενώθηκε.
Ως αποτέλεσμα της κοινωνικής οικονομίας της αγοράς,
σε λίγα χρόνια τα κρατίδια της πρώην ΛΔΓ, το Βραδεμβούργο,
το Μεκλεμβούργο-Δυτική Πομερανία,
η Σαξονία, η Σαξονία-Άνχαλτ, η Θουριγγία, θα μεταμορφωθούν σε τοπία ευημερίας.
Στις 3 Οκτωβρίου…
έγινε και μια τεράστια διαδήλωση, που λεγόταν "Γερμανία, σκάσε",
ενάντια στην επανένωση
με 20.000, 30.000 συμμετέχοντες.
Ανάμεσά τους υπήρχαν πολλοί αστυνομικοί του Δυτικού Βερολίνου
που μπήκαν για πρώτη φορά στο Ανατολικό Βερολίνο.
Το χειρότερο σενάριο για μένα ήταν η επανένωση.
Μ' άρεσαν οι μεταρρυθμίσεις. Η πτώση του Τείχους δεν ήταν απαραίτητη.
ΠΛΗΚΤΡΑ ΣΤΟΥΣ RAMMSTEIN
Όμως, στο τέλος το θεώρησα καλό.
Αυτό που με σόκαρε πραγματικά ήταν η επανένωση.
Ξαφνικά, μας επεβλήθη μια χώρα
που δεν ήταν αυτό που ήμασταν ή που θέλαμε να γίνουμε.
Δεν ήθελα να γίνω πολίτης της Δυτικής Γερμανίας. Για όνομα!
Δεν μου άρεσε η κοινωνία τους.
Ακόμα δεν μ' αρέσει.
Δεν μ' αρέσει ο τρόπος που χειρίζονται πολλά θέματα,
όπως την ιδιοκτησία, τα ακίνητα.
Δεν μ' άρεσε ο τρόπος που επιβλήθηκαν οι νόμοι τους
σε εμάς που δεν θέλαμε.
Το πολυκατάστημα είναι γεμάτο.
Παρακαλώ, η είσοδος θα γίνεται ανά μικρές ομάδες.
Μη σπρώχνετε.
Δείτε πόσο ήρεμα περιμένουν στη σειρά οι μπροστινοί πελάτες.
-Άλλαξαν τα πράγματα για σας; -Ναι.
Το μέλλον έγινε πιο αβέβαιο.
-Ναι. -Στην εργασία.
Όλα έγιναν πολύ γρήγορα.
Δεν ξέρω τι θέλετε να ακούσετε.
Ξέρετε τι προβλήματα αντιμετωπίζουμε εδώ, έτσι;
Μπορώ να ρωτήσω τι άλλαξε για εσάς;
Η Treuhand καταστρέφει εταιρείες και ωθεί τον κόσμο στην ανεργία.
Όλα πωλούνται και πρέπει να είμαστε και χαρούμενοι;
Δεν πρέπει να ξεχνάτε…
ότι υπήρχαν αναφορές
πως η ΛΔΓ θα διαλυόταν μέχρι το 1991 το αργότερο.
ΥΠΟΥΡΓΟΣ ΟΙΚΟΝΟΜΙΚΩΝ Τ. ΒΑΪΓΚΕΛ
Δεν υπήρχε πια αγορά για την αυτοκινητοβιομηχανία της ΛΔΓ.
Για τα τεράστια πλοία που φτιάχτηκαν στο Στράλσουντ και αλλού,
δεν υπήρχε πλέον αγορά.
Δεν υπήρχε λόγος να συνεχιστεί μια επιχείρηση
αν δεν πωλούσε τα προϊόντα της.
Έπρεπε να υπάρχει μια αγορά,
όπως είχαμε στη Δύση.
Την αντίθεση Ανατολής και Δύσης
την ένιωθες πολύ όταν ήρθαν οι πολιτικοί από τη Βόννη.
ΔΙΕΥΘΥΝΤΗΣ TREUHAND
Ήταν σαν να έφτασε το διαστημόπλοιο Εντερπράιζ.
Ήταν σαν να είχε καταφθάσει μια παράξενη δύναμη.
Διαισθανόσουν ότι κάτι δεν πήγαινε καλά.
Δεν ήξεραν… Είχαν άγχος όποτε έμπαιναν στην Ανατολική Γερμανία.
Η ειρηνική ατμόσφαιρα
στη Δύση, στο υπουργείο,
το νερό στο σιντριβάνι, τα καλογυαλισμένα πατώματα, η ησυχία…
Ήταν μια άλλη χώρα, ένα άλλο πλανητικό σύστημα.
Στο Βερολίνο, όταν πήγαινες στο γραφείο της Treuhand,
σε περίμεναν οι εργάτες με τα ρόπαλα στα χέρια.
…στεκόμαστε εδώ, μπροστά από αυτό το κτήριο…
TREUHAND = ΜΑΦΙΑ
ΙΔΡΥΜΑ ΚΑΤΑΠΙΣΤΕΥΤΙΚΗΣ ΔΙΑΧΕΙΡΙΣΗΣ
Ο κόσμος πιστεύει ότι είμαστε ένα σκοτεινό, ζοφερό, ισχυρό κάστρο
στο Αλεξάντερπλατς του Βερολίνου.
Λυπάμαι γι' αυτό. Είναι μια μεγάλη παρεξήγηση.
Πρέπει να εργαστώ απίστευτα σκληρά, ουσιαστικά, να δουλέψω σαν το σκυλί.
Μπαίνω στο γραφείο το πρωί, όταν έξω έχει ακόμα σκοτάδι,
και φεύγω τη νύχτα, πάλι με σκοτάδι.
Επιστρέφω στο ξενοδοχείο, δουλεύω πάλι,
βλέπω πέντε λεπτά τηλεόραση και κοιμάμαι.
ΠΕΝΤΕ ΕΒΔΟΜΑΔΕΣ
ΜΕΧΡΙ ΤΗ ΔΟΛΟΦΟΝΙΑ
Όμως, οι πιο πολλοί παρατηρητές δεν περίμεναν τόσο δραματικό τέλος.
Η ανεργία εκτινάχθηκε στα ύψη.
Χάθηκαν 700.000 θέσεις εργασίας στο δημόσιο,
στη γεωργία, 400.000, στη βιομηχανία μετάλλων και ηλεκτρισμού, 550.000.
Και συνεχίζεται.
Αν δεν υπάρξει σύντομα κάποια βελτίωση,
δεν φοβάστε ότι ίσως γίνει κι άλλη επανάσταση
-στην πρώην Α. Γερμανία; -Λοιπόν…
καταρχάς, μόλις μπήκαμε στο τούνελ.
ΝΤΕΤΛΕΒ ΡΟΒΕΝΤΕΡ
Τώρα πρέπει να οδηγήσουμε μέσα στο τούνελ,
χωρίς να φοβόμαστε, και θα εμφανιστεί το φως.
ΑΝΤΙΠΡΟΕΔΡΟΣ TREUHAND
Ανησυχούσα για την αυξανόμενη πίεση,
αλλά όχι για τον αυτοέλεγχό του.
Ήταν καλός και ήταν πολύ σκληρός.
Δεχόταν ένα χτύπημα, αλλά ανταπέδιδε.
Οι πολιτικοί μπορούσαν τέλεια να κρυφτούν πίσω από την Treuhand.
Και φυσικά, ήταν ο τέλειος αποδιοπομπαίος τράγος.
Αν διαβάσεις τις εφημερίδες της εποχής, την τηλεοπτική κάλυψη,
όλοι ήταν αφηνιασμένοι.
ΑΥΞΑΝΕΤΑΙ ΠΙΕΣΗ ΣΕ TREUHAND
Η δημόσια πίεση, μα και από τα ΜΜΕ, ήταν τεράστια.
ΣΚΛΗΡΗ ΚΡΙΤΙΚΗ ΣΕ TREUHAND
ΒΟΥΤΙΑ ΣΕ ΧΡΕΟΚΟΠΙΑ
Η διάθεση ήταν επιθετική.
Αυτό θα είχε συνέπειες κάποια στιγμή.
Πού είναι…
το προσωπικό σας όριο στον πόνο, που λέτε "Δεν μπορώ να συνεχίσω";
Έχω ανοσία στον πόνο.
Πρέπει να γίνει πολύ χειρότερο,
με αδικαιολόγητες απαιτήσεις που κανείς σας δεν θα δεχόταν.
Μπορείτε να πείτε ότι όλα είναι παράλογα.
Όλα είναι ανοργάνωτα και…
επικίνδυνα και δραματικά.
Πριν από τα Χριστούγεννα του 1990 ήρθε να με βρει ο Ροβέντερ
στο υπουργείο Οικονομικών.
Ήρθε για να μου ανακοινώσει
ότι ήθελε να παραιτηθεί.
Τον ικέτευσα να μείνει.
Ο Χέλμουτ Κολ τον ικέτευσε να μείνει
και του είπε "Σε χρειαζόμαστε".
Προσπάθησα…
να τον πείσω να μείνει.
Ακόμα σκέφτομαι τη συζήτησή μας.
Είναι μια πολύ έντονη ανάμνηση.
Είπα στα παιδιά του Ροβέντερ…
"Αν δεν είχα πείσει τον πατέρα σας να μείνει…
ίσως να ήταν ακόμα ζωντανός".
Πρέπει να ζήσω μ' αυτήν τη σκέψη, αλλά…
δεν ήταν λάθος
να ζητήσω από τον πιο κατάλληλο άνθρωπο να μείνει
προς όφελος αυτού του σπουδαίου σκοπού για τη Γερμανία.
Υποθέτω πως το μόνο που μπορώ να πω
και που είναι σημαντικό να μάθει ο κόσμος,
είναι ότι η φάση που περνάμε τώρα…
-Κύριε Ροβέντερ. -…θα τελειώσει.
ΚΛΑΟΥΣ ΜΠΡΕΣΕΡ
Αν έχουμε 40 ή 50 τοις εκατό ανεργία, κύριε Ροβέντερ.
Δεν είχαμε ποτέ τέτοια νούμερα στη Γερμανία,
ούτε καν στην παγκόσμια οικονομική ύφεση ή πριν από τον Χίτλερ.
Ανησυχώ, κύριε Ροβέντερ,
ότι η πίεση προς το πρόσωπό σας και την Treuhand θα αυξηθεί.
6 ΜΕΡΕΣ
ΜΕΧΡΙ ΤΗ ΔΟΛΟΦΟΝΙΑ
Οι διαδηλώσεις της Δευτέρας
άρχισαν πάλι να κυριαρχούν
στο πολιτικό τοπίο της Ανατολικής Γερμανίας.
Δεκάδες χιλιάδες διαμαρτυρήθηκαν
για την κακή οικονομική κατάσταση στην Ανατολική Γερμανία.
Φαίνεται πως έλαβαν μέρος 100.000 άτομα.
Πολλοί αστυνομικοί από τη Βαυαρία και την Έσση
εμπόδισαν την πρόσβαση σε κυβερνητικά κτήρια.
Από τον Μάρτιο του 1991 έπαιρνα συχνά μέρος.
Έπαιρνα ρεπό και συμμετείχα στις διαδηλώσεις της Δευτέρας.
Υπήρχε πολλή οργή.
Υπήρχε
πολύ θυμός από όσους ήταν, ας πούμε, οι πρώτοι που πετάχθηκαν έξω.
Λέμε όχι στην πολιτική της Treuhand
που γελοιοποιεί την έννοια "εμπιστοσύνη".
Λέμε όχι σε μια πολιτική
που ξεπουλάει εταιρείες,
χωρίς να νοιάζεται για τον κόσμο.
Κάτι αναπτυσσόταν.
Τον Μάρτιο του 1991 ένα νέο αστικό κίνημα,
ίσως και ένα εργατικό κίνημα, αναπτυσσόταν στους δρόμους.
Οι φωνές από τη Λειψία ακούγονταν καθαρά σήμερα.
Πολλά από τα πανό απαιτούσαν την παραίτηση του καγκελάριου Κολ
και νέες εκλογές.
Εμείς είμαστε ο λαός
και εμείς απαιτούμε εκλογές ξανά!
Οι διαδηλώσεις της Δευτέρας επανέρχονται.
Έχει συσσωρευτεί ένας επικίνδυνος κοινωνικός δυναμίτης.
Πολλοί πρώην πολίτες της ΛΔΓ χάνουν τη δουλειά και την ελπίδα τους.
Εκλογές ξανά!
Ο καγκελάριος Κολ χαρακτήρισε παράλογο το σενάριο των εκλογών.
ΟΧΙ ΝΕΕΣ ΕΚΛΟΓΕΣ
Απόψε βγήκε ο κόσμος πάλι στους δρόμους, παρά το κρύο.
Θέλουν να συνεχίσουν κάθε Δευτέρα,
μέχρι τα αιτήματά τους να γίνουν δεκτά.
Συγκεντρωνόταν πολύς κόσμος. Νομίζω ότι κάποιοι τρόμαξαν.
Αυτό προκάλεσε τεράστιο άγχος στην κυβέρνηση Κολ.
Φυσικά, η Treuhand ήταν το εξιλαστήριο θύμα.
Αν όλος αυτός ο θυμός είχε ξεσπάσει στη Βόννη,
δεν ξέρω αν θα υπήρχε η Βόννη.
Δεν έχουμε εμπειρία στην επανένωση της Γερμανίας.
Ελπίζω να μην ξαναχρειαστεί γερμανική κυβέρνηση
να επιδείξει εμπειρία πάνω σε αυτό.
Πρέπει να παίρνουμε συνεχώς αποφάσεις
και κάνουμε λάθη, όπως κι εγώ.
Κάθε μέρα δεκάδες χιλιάδες άνεργοι διαδηλωτές
βγαίνουν στους δρόμους της πρώην ΛΔΓ και συνεχίζουν.
Δεν μπαίνουμε σε πιο δύσκολη κατάσταση;
Η ΝΥΧΤΑ ΤΗΣ ΔΟΛΟΦΟΝΙΑΣ
Όποιοι κι αν ήταν οι δολοφόνοι…
θα μπορούσε να υπάρχει μεγαλύτερη σύνδεση.
Ως πολιτικά σκεπτόμενος πράκτορας εγκληματολογικού, αναρωτιέμαι…
"Ποιος επωφελήθηκε; Ή ποιος επωφελείται;"
Πολλά σενάρια είναι αληθοφανή,
συμπεριλαμβανομένων και πολιτικών.
Για παράδειγμα, η υπόθεση μιας τρίτης γενιάς της RAF
εμένα δεν με έπεισε.
Θα μπορούσε να είναι αλήθεια.
Θα μπορούσαν να το έχουν κάνει άλλοι δράστες,
αλλά εγώ μάλλον θα απέκλεια τη RAF.
Δεν είχα καμία αμφιβολία ότι ήταν η RAF.
Ότι έχουν την πολιτική ευθύνη
και ότι είναι ένοχοι για τον φόνο. Για μένα ήταν ξεκάθαρο.
Δεν είχα καμία αμφιβολία.
ΓΡΑΦΕΙΟ ΓΙΑ ΤΗΝ ΠΡΟΣΤΑΣΙΑ ΤΟΥ ΣΥΝΤΑΓΜΑΤΟΣ
Ποτέ δεν άλλαξα την αξιολόγησή μου για τον φόνο.
Είμαι σίγουρος ότι το έκαναν πρώην μέλη της Στάζι
και ότι ήταν δολοφονία για εκδίκηση.
Θα μπορούσε να συνδέεται με τη Στάζι,
για να εμπνεύσει την εργατική τάξη της Ανατολικής Γερμανίας να εξεγερθεί.
Τέλος, σκεφτόμουν ότι ένα τρίτο σενάριο θα μπορούσε να είναι
ότι το οργάνωσε η Δύση, προσλαμβάνοντας επαγγελματίες δολοφόνους.
Τα αρχεία δεν εξαφανίζονται χωρίς να υπάρχει λόγος.
Κρατικό συμφέρον, μυστικότητα, προστασία πληροφοριοδοτών.
Αυτά χρησιμοποιούνται συχνά ως δικαιολογίες
για να μην αφήσουν τον κόσμο να ελέγξει τα πράγματα.
Φυσικά, αυτό σε κάνει καχύποπτο
από μόνο του ως γεγονός.
Σας διαβεβαιώνω
ότι το Γραφείο Εγκληματολογικών Ερευνών κι ο εισαγγελέας…
ΡΕΠΟΡΤΕΡ ΕΓΚΛΗΜΑΤΩΝ
είναι πολύ πιο κοντά
στη διαλεύκανση της δολοφονίας Ροβέντερ
από όσο θέλουν να πιστεύουμε.
Έκανα κι εγώ αρκετές έρευνες.
Έλαβα μόνο γενικές απαντήσεις "Ερευνούμε προς όλες τις κατευθύνσεις".
Όταν κάποιος μιλάει έτσι, σίγουρα κάτι κρύβει.
Έχουν μια λύση, αλλά δεν θέλουν να την πουν,
επειδή η λύση μπορεί να αποκαλύψει κάτι
που θα κλονίσει εντελώς αυτήν τη δημοκρατία.
Υπάρχει ένα στοιχείο.
Οι ερευνητές βρήκαν τρίχες στον τόπο του εγκλήματος.
Χρησιμοποιώντας νέα τεχνολογία, ανακάλυψαν
ότι η μία ανήκει στον φερόμενο τρομοκράτη Βόλφγκανγκ Γκραμς.
Τότε, όταν συνέβη ο φόνος του Ροβέντερ,
δεν μπορούσαμε να χειριστούμε κομμένες τρίχες.
Τότε η ανάλυση DNA γινόταν μόνο σε τρίχες…
ΓΡΑΦΕΙΟ ΕΓΚΛΗΜΑΤΟΛΟΓΙΚΩΝ ΕΡΕΥΝΩΝ ΕΠΙΚΟΙΝΩΝΙΕΣ
που είχαν τραβηχτεί κι είχαν ακόμα ρίζες και κύτταρα.
Τα τεστ σε λεγόμενες τελογενείς τρίχες, τρίχες χωρίς ρίζες,
έγιναν εφικτές πολύ αργότερα.
Το εφαρμόσαμε και επιβεβαιώσαμε ότι ήταν τα μαλλιά του Γκραμς.
Φυσικά, μπορεί να είναι τα αληθινά μαλλιά του Γκραμς.
Όμως, κατέληξαν εκεί με φυσικό τρόπο
ή με κάποιον άλλον τρόπο;
Αυτές οι ερωτήσεις δεν έχουν απαντηθεί.
ΓΡΑΦΕΙΟ ΓΙΑ ΤΗΝ ΠΡΟΣΤΑΣΙΑ ΤΟΥ ΣΥΝΤΑΓΜΑΤΟΣ
ΕΜΠΕΙΡΟΓΝΩΜΟΝΑΣ ΒΙΝΦΡΙΝΤ ΡΙΝΤΕΡ
Αν θέλετε να θεωρήσετε επιβεβαίωση το ίχνος DNA του Γκραμς,
τότε είναι σαφές ότι ο Γκραμς
είχε κάποια ανάμειξη με τη δολοφονία του Ροβέντερ.
Αλλά πώς ακριβώς συνέβη,
και πότε άφησε πίσω του το ίχνος DNA,
αυτό παραμένει αναπάντητο έως τώρα.
Αλλά εκείνη την εποχή ήταν η πρωταγωνιστική φιγούρα.
Από το 1990 έως το 1992, ήμουν επικεφαλής της Μονάδας Κρατικής Ασφάλειας,
υπεύθυνος για την περιοχή της πρώην ΛΔΓ.
Την άνοιξη του 1991
μπορούσα να συλλάβω τον Γκραμς και τη συνεργάτιδά του.
Εκείνη την εποχή η υπηρεσία μας,
η Μονάδα Αντιτρομοκρατίας,
είχε λάβει πληροφορίες από τη Θουριγγία
ότι αυτά τα δύο άτομα κρύβονταν εκεί.
Έστειλα έναν υπάλληλό μου στη Θουριγγία για να το ερευνήσει
και, αναλόγως των συνθηκών, να τους συλλάβει.
Τον έδιωξαν με κάποιο πρόσχημα.
Με πήραν από το Ομοσπονδιακό Γραφείο Εγκληματολογικών Ερευνών
και μου είπαν ότι θα το τακτοποιήσουν μόνοι τους.
ΓΚΡΑΜΣ, ΒΟΛΦΓΚΑΝΓΚ ΒΕΡΝΕΡ
Δεν ήθελαν να ανακατευτούμε.
Καλησπέρα, κυρίες και κύριοι.
Σε ανταλλαγή πυρών με δύο υψηλόβαθμα μέλη της RAF
το απόγευμα στο Μπαντ Κλάινεν στο Μεκλεμβούργο-Δυτική Πομερανία,
πυροβολήθηκε ο φερόμενος τρομοκράτης Βόλφγκανγκ Γκραμς.
Είχαμε πληροφορίες
από το Γραφείο Προστασίας Συντάγματος στη Ρηνανία-Παλατινάτο
σύμφωνα με τις οποίες…
είχαν καταφέρει
να διεισδύσουν στο διοικητικό επίπεδο της RAF.
Συστάθηκε αμέσως μια ειδική ομάδα
και έδωσα εντολή στην ομάδα μας
να αποκλείσει την περιοχή γύρω από τον σταθμό του τρένου.
Το Μπαντ Κλάινεν ήταν σπουδαία στιγμή
για τις υπηρεσίες πληροφοριών.
Για πρώτη φορά μετά από 20 χρόνια,
κατάφεραν να τοποθετήσουν μια ανθρώπινη πηγή…
μέσα σε μια τρομοκρατική οργάνωση.
Ήμασταν στο τηλέφωνο στο Γραφείο Εγκληματολογικών Ερευνών
μαζί με τον αναπληρωτή μου
και τον ομοσπονδιακό γενικό εισαγγελέα.
Όλοι μπόρεσαν να ακούσουν στην ανοιχτή ακρόαση
τις φράσεις "Αποστολή εξετελέσθη.
Έχουμε τραυματίες.
Ο στόχος…
Ο στόχος άνοιξε πυρ".
Ένα μέλος της Ειδικής Μονάδας 9 Προστασίας Συνόρων
τραυματίστηκε θανάσιμα.
Τότε μας είπαν ότι σκοτώθηκε ο συνάδελφός μας
και ότι μετέφεραν τον Γκραμς, ο οποίος είχε επίσης πεθάνει.
Οπότε, γύρω στις 8:00 το βράδυ ήταν σαφές για μένα
ότι η αποστολή είχε αποτύχει.
Οι ακριβείς συνθήκες
γύρω από τον θάνατο του τρομοκράτη Γκραμς της RAF την Κυριακή,
παραμένουν ασαφείς.
Μετά από τα γεγονότα στο Μπαντ Κλάινεν, είχα μια παράξενη αίσθηση.
Όλη η υπόθεση άρχισε να μου φαίνεται περίεργη.
Σκέφτηκα ότι ήξεραν τη θέση του Γκραμς
και ότι ήταν πρόθυμοι να δεχτούν
ότι θα πέθαιναν ένα ή δυο άτομα εκείνη τη μέρα.
Οι συνθήκες της επιχείρησης στο Μπαντ Κλάινεν
έγιναν ακόμα πιο πολύπλοκες.
Στο σημείο της επιχείρησης, δεν έχουν εξασφαλιστεί όλα τα στοιχεία.
Ακόμα δεν είναι σαφές πόσοι πυροβολισμοί έπεσαν.
Είχαμε ένα σκάνδαλο.
Την επόμενη Κυριακή το περιοδικό Spiegel βγήκε και μίλησε για τη "μοιραία βολή".
ΤΟ ΚΥΝΗΓΙ ΤΡΟΜΟΚΡΑΤΗ ΠΟΥ ΠΗΓΕ ΛΑΘΟΣ
Ήξερα ότι αυτό ήταν πλήγμα και για τις δημόσιες σχέσεις.
Θα λάμβαναν δραστικά μέτρα.
Την Κυριακή επισκέφθηκα τον υπουργό Εσωτερικών,
και ο υπουργός παραιτήθηκε.
Μετά άρχισα να αμφιβάλλω και ο ίδιος για το τι συνέβη εκείνη τη μέρα.
Άρχισα να αμφιβάλλω.
Ο κύριος Σάιτερς ανέλαβε την ευθύνη για τα λάθη
και παραιτήθηκε αιφνιδιαστικά.
Ο γενικός εισαγγελέας φον Σταλ θα απολυθεί.
Μετά από τη σειρά κακοτυχιών στην υπόθεση Γκραμς…
Δεν θυμάμαι καμία άλλη υπόθεση
που να έκανε οκτώ ή δέκα πολιτικούς
και υψηλόβαθμους αξιωματούχους
να αναγκαστούν να παραιτηθούν…
ως συνέπεια αστυνομικής επιχείρησης.
Αυτή ήταν μια δήλωση χρεοκοπίας
για ολόκληρο το καθεστώς ασφαλείας.
Δέκα μέρες μετά την επιχείρηση Μπαντ Κλάινεν
παραμένει ασαφές ποιος και με τι όπλο
πυροβόλησε τον τρομοκράτη της RAF Βόλφγκανγκ Γκραμς.
Μετά τη νεκροψία του φερόμενου ως τρομοκράτη Βόλφγκανγκ Γκραμς…
ΑΝΑΦΟΡΕΣ ΓΙΑ ΑΤΥΧΙΕΣ
υπήρξαν κι αρκετές ατυχίες, αναφέρει το Spiegel,
που εμποδίζουν την αποσαφήνιση των συνθηκών θανάτου.
Το πτώμα του Γκραμς πλύθηκε ενδελεχώς,
και απομακρύνθηκαν υπολείμματα αίματος.
Οι ερευνητές στο Σβερίν δεν έχουν ακόμα σημαντικά στοιχεία
για να καθορίσουν την αιτία θανάτου.
Αυτό που συνέβη στην έρευνα ήταν πραγματικά ο Νόμος του Μέρφι.
Θα σας πω ένα παράδειγμα.
Στάλθηκαν κάποια αποδεικτικά στοιχεία στην αστυνομία της Ζυρίχης,
επειδή θέλαμε μια αντικειμενική έρευνα.
Αφήσαμε τους Ελβετούς να αναλύσουν το σακάκι του Γκραμς.
Το αποτέλεσμα ήταν ότι το σακάκι εξαφανίστηκε στο ίδρυμα της Ζυρίχης.
Δεν ξαναβρέθηκε ποτέ.
Οπότε, όλα αυτά σε κάποιον
που είναι επιφυλακτικός με την αστυνομία και το νομικό σύστημα,
θα πρέπει να του φάνηκαν σαν μια προσπάθεια κάλυψης,
σαν σημάδι ότι κάτι δεν πήγαινε καλά.
Ο νοητικός προγραμματισμός να προβαίνεις σε αυτοκτονία σε αδιέξοδες περιστάσεις…
μεταξύ των πολιτικών προσωπικοτήτων…
ήταν κάτι ευρέως διαδεδομένο.
Για ποιον λόγο…
δεν μπορούσε να έχει αυτοκτονήσει με όπλο;
Μπορώ να το αποκαλέσω έγκλημα συγκάλυψης.
Μέχρι σήμερα οι αρχές ασφαλείας δεν μπόρεσαν
να απαντήσουν στις ερωτήσεις
ή να λύσουν τους φόνους που δεν διαλευκάνθηκαν.
Επιπλέον, δεν φαίνεται να ενδιαφέρονται να τους λύσουν πλέον.
Οπότε, όταν κοιτάζω την υπόθεση Ροβέντερ, δεν απέχω από το να αποκαλέσω
τον φόνο του Γκραμς
έγκλημα συγκάλυψης.
Το πιο τρομακτικό σε αυτήν την κατάσταση
είναι ότι η έλλειψη πληροφοριών που διακρίνονται από διαφάνεια ή ακρίβεια
δημιούργησε…
την εντύπωση στον κόσμο
ότι συμβαίνουν ύποπτα πράγματα στο κράτος.
Αν το Γραφείο Προστασίας του Συντάγματος απέκρυψε στοιχεία;
Μπορώ να σας το εγγυηθώ.
Η ανησυχία μου είναι
ότι τα ιδρύματα ασφαλείας
έχουν αναπτύξει μια δική τους ζωή,
που μπορεί να αποτελέσει κίνδυνο για τη δημοκρατία μας, κυρίες και κύριοι.
ΑΣΘΕΝΟΦΟΡΟ
Όταν πυροβόλησαν τον Ροβέντερ, πραγματικά προβληματίστηκα πολύ.
Σκέφτηκα…
"Πάρε ένα αεροπλάνο, φύγε από τη Γερμανία, γιατί θα γίνει εμφύλιος.
Θα σκοτώσει ο ένας τον ηγέτη του άλλου".
Δεν ήταν ξεκάθαρο. Ήταν μόνο η αρχή;
Κανείς δεν ήξερε τι θα συμβεί.
7 ΜΕΡΕΣ
ΜΕΤΑ ΤΗ ΔΟΛΟΦΟΝΙΑ
Αγαπητοί συνάδελφοι…
υπήρχαν αντιφατικές δηλώσεις στα ΜΜΕ
σχετικά με τη διαδήλωσή μας σήμερα.
Μάλιστα…
σκεφτήκαμε καλά
αν θα ζητούσαμε τη διαδήλωση αυτής της Δευτέρας.
Οι πολιτικοί άσκησαν τεράστια πίεση σε αυτήν τη διαδήλωση.
ΟΠΕΡΑ ΛΕΙΨΙΑΣ
Κάποιος δήλωσε ότι είναι απρέπεια,
δεν ξέρω αν ήταν ο υπουργός Εσωτερικών
ή ο ίδιος ο καγκελάριος Κολ.
ΓΙΑΤΙ ΜΕ ΤΟ ΔΗΛΗΤΗΡΙΟ ΤΟΥ ΦΘΟΝΟΥ ΒΑΘΑΙΝΕΤΕ ΤΟΝ ΔΙΑΧΩΡΙΣΜΟ ΤΗΣ ΓΕΡΜΑΝΙΑΣ;
ΤΟ ΚΥΝΙΚΟ ΠΑΙΧΝΙΔΙ ΜΕ ΤΙΣ ΚΑΡΔΙΕΣ ΤΩΝ ΑΝΘΡΩΠΩΝ
Έπειτα κρατήθηκε ενός λεπτού σιγή.
Συμπάσχουμε με την οικογένεια του δολοφονηθέντος…
και θυμόμαστε σιωπηλά τον Ντέτλεβ Κάρστεν Ροβέντερ.
Ενός λεπτού σιγή!
Το αναδυόμενο πολιτικό κίνημα των εργατών
απλώς κατέρρευσε.
Ήταν η τελευταία μας διαδήλωση.
Είναι αρκετά πιθανό
να υπάρχουν ισχυρές δυνάμεις στη Γερμανία…
κάτι σαν παρακράτος.
Φυσικά, κάτι τέτοιο δεν γίνεται επισήμως από το κράτος,
αλλά από συγκεκριμένους ανθρώπους
που έχουν την ικανότητα να το οργανώνουν.
Θα μπορούσε να το έχει σχεδιάσει η Δύση,
να σκοτώσει το αφεντικό της Treuhand,
για να αποδείξει ότι η Treuhand κάνει το σωστό
και για να υπονομεύσουν τους οπαδούς της Ανατολής,
όσους ήταν αντίθετοι στην Treuhand.
Να πει "Η ιδέα σας για την κοινωνία οδηγεί στον θάνατο".
Σε μία εβδομάδα θα ανακοινωθεί ποιος θα αντικαταστήσει τον Ροβέντερ
ως επικεφαλής της Treuhand,
ανακοίνωσε ο υπουργός Οικονομικών Τέο Βάιγκελ.
Η πολιτικός των Χριστιανοδημοκρατικών Μπίργκιτ Μπρόιελ είναι η νέα επικεφαλής.
Τότε ήρθε η κυρία Μπρόιελ…
και έστρεψε την προσοχή προς μια οικονομία της αγοράς.
Πριν από αυτό, δεν είχαμε πολλές ιδιωτικοποιήσεις.
Είχαμε επικεντρωθεί στην αναδιάρθρωση, όχι στην πώληση εταιρειών με τον Ροβέντερ.
Μετά ήρθε η Μπρόιελ που επικεντρώθηκε
στην ιδιωτικοποίηση.
Τότε η Treuhand επιτάχυνε τον ρυθμό της.
Ο κος Ροβέντερ ήταν ένας επιχειρηματίας που αφοσιώθηκε ολόψυχα.
Θα συνεχίσουμε το έργο του. Είμαστε αποφασισμένοι.
Αυτό σημαίνει γρήγορες ιδιωτικοποιήσεις.
H κυρία Μπρόιελ έδωσε συνέντευξη Τύπου.
Ήταν εκεί κι ο Βάιγκελ, αλλά κατά τύχη.
Επισκέφθηκε την Treuhand μόνο μία φορά ως υπουργός.
Αυτό λέει πολλά.
Μόνο μία φορά.
Εκείνη την εποχή
μου είχε φανεί ένας ψυχρός, μαλάκας πολιτικός της Δυτικής Γερμανίας.
Σαν να σκέφτηκε "Δόξα τω Θεώ, πυροβόλησαν τον υφιστάμενο, όχι εμένα".
Κάτι τέτοιο.
Έτσι φαινόταν σε έναν νέο που δούλευε εκεί.
Και η κυρία Μπρόιελ;
Τα συνηθισμένα.
Καλησπέρα, κυρίες και κύριοι.
Με μια επίσημη τελετή ο λαός αποχαιρέτησε
τον δολοφονημένο πρόεδρο της Treuhand Ντέτλεβ Κάρστεν Ροβέντερ.
Στην επιμνημόσυνη δέηση στην αίθουσα συναυλιών του Βερολίνου
συμμετείχαν 1.300 κορυφαίοι εκπρόσωποι του επιχειρηματικού κόσμου,
του πολιτισμού, της εκκλησίας και της πολιτικής.
Η γυναίκα του είναι ακόμα στο νοσοκομείο τραυματισμένη.
Ο πρόεδρος εγκωμίασε τον Ροβέντερ ως πρωτοπόρο της γερμανικής ενότητας.
Ερχόταν τόσο από την Ανατολή όσο και από τη Δύση.
Δεν πίστευε ότι υπάρχουν διαφορές στον λαό Ανατολικής και Δυτικής Γερμανίας,
ωστόσο καταλάβαινε το τεράστιο υλικό και ανθρώπινο βάρος
που είχε επιβληθεί στους συμπατριώτες μας στην πρώην ΛΔΓ.
Ο Ντέτλεβ Ροβέντερ υπηρετούσε τον λαό μας.
Ναι, πολύ συγκινητικό.
Η πολιτική έχει την ικανότητα να τιμά τους ανθρώπους, όπως έκαναν εδώ,
με μια πολύ καλή, εντυπωσιακή χειρονομία.
Αλλά η πολιτική στην καθημερινότητα είναι διαφορετική,
και όταν κάποιος πρέπει να φύγει…
ή πρέπει να αντικατασταθεί,
η πολιτική δεν νοιάζεται.
Πρόσφερε τη φήμη του, ολόκληρο τον εαυτό του.
Αλλά ήξερε, επίσης, πώς λειτουργεί η πολιτική.
Κι η πολιτική λατρεύει το κυνήγι ανθρώπων.
Αυτό το πλήρωσε με τη ζωή του.
ΧΕΡΓΚΑΡΝΤ ΡΟΒΕΝΤΕΡ
Ένιωσε πολύ περήφανος που του ζήτησαν να βοηθήσει.
Αυτή η χώρα, που είχε χωριστεί τόσο βάναυσα…
όλες αυτές οι ανθρώπινες σχέσεις…
Το να ξανακάνει τη Γερμανία μία χώρα…
ήταν ένα ζήτημα πολύ σημαντικό για εκείνον.
Η ΔΟΛΟΦΟΝΙΑ ΤΟΥ ΝΤΕΤΛΕΒ ΚΑΡΣΤΕΝ ΡΟΒΕΝΤΕΡ ΠΑΡΑΜΕΝΕΙ ΑΛΥΤΗ ΜΕΧΡΙ ΣΗΜΕΡΑ
Η TREUHAND ΙΔΙΩΤΙΚΟΠΟΙΗΣΕ ΟΛΗ ΤΗΝ ΠΕΡΙΟΥΣΙΑ ΤΗΣ ΛΔΓ
ΤΟ 95% ΕΞΑΓΟΡΑΣΤΗΚΕ ΑΠΟ ΕΠΕΝΔΥΤΕΣ ΤΗΣ ΔΥΤΙΚΗΣ ΓΕΡΜΑΝΙΑΣ
Δεν ξέρω τίποτα για τις λεπτομέρειες και την ιστορία, αλλά…
είμαι βέβαιος ότι μπορούμε να το κάνουμε κάτι ωραίο.
ΤΟ 6% ΠΑΡΕΜΕΙΝΕ ΣΤΟΝ ΛΑΟ ΤΗΣ ΑΝΑΤΟΛΙΚΗΣ ΓΕΡΜΑΝΙΑΣ
Υποτιτλισμός: Γκέλη Τόγια